Na podlagi 15. člena  Zakona o organizaciji in financiranju vzgoje in izobraževanja (Uradni list RS, št. 16/07 - uradno prečiščeno besedilo, 36/08, 58/09, 64/09 - popr., 65/09 - popr., 20/11, 40/12 - ZUJF, 57/12 - ZPCP-2D, 47/15, 46/16, 49/16 – popr. in 25/17 – ZVaj)) minister za izobraževanje, znanost in šport izdaja

ODREDBO
 o sprejemu Študijskega programa za izpopolnjevanje 
na področju višjega strokovnega izobraževanja 
Disponent prevoza blaga v cestnem prometu


1. člen

Na podlagi sklepa Strokovnega sveta Republike Slovenije za poklicno in strokovno izobraževanje, sprejetega na 169. seji, dne 14. 12. 2018, se sprejme Študijski program za izpopolnjevanje na področju višjega strokovnega izobraževanja Disponent prevoza blaga v cestnem prometu.
2. člen

(1) Študijski program za izpopolnjevanje na področju višjega strokovnega izobraževanja iz prejšnjega člena Ministrstvo za izobraževanje, znanost in šport objavi na svoji spletni strani.

(2) Študijski program za izpopolnjevanje na področju višjega strokovnega izobraževanja iz prejšnjega člena se začne izvajati s študijskim letom 2019/2020.

3. člen

Ta odredba začne veljati naslednji dan po objavi v Uradnem listu Republike Slovenije.

